**STANOVY ŠPORTOVÉHO KLUBU SNOWSTARS**

Článok 1  
**Základné ustanovenia**

1. Snowboardový klub SNOWSTARS, ďalej len klub, je v zmysle zákona č.   83/1990 Zb. dobrovoľným združením občanov, ktorí jej prostredníctvom vykonávajú záujmovú činnosť v oblasti telesnej výchovy, športu, turistike a v iných obdobných činnostiach a aktivitách.
2. Názov klubu je: Snowboardový klub SNOWSTARS
3. Sídlo klubu je: Radvanská 20, 974 01 Banská Bystrica
4. Klub je samostatným, nepolitickým združením, jeho vznik, právna forma, pomery a zánik sa riadia platnými právnymi predpismi.

Článok  2  
**Ciele a úlohy klubu**

1. **Hlavný cieľ klubu:** 
   * Hlavným cieľom je podpora detí a mládeže  v oblasti športu, predovšetkým v snowboardingu, ale aj iných športov ( vodná turistika, cykloturistika, plávanie, lyžovanie, letná a zimná turistika).
2. **Úlohy klubu:**
   * aktívne pôsobiť v oblasti snowboardingu so snahou vytvárať podmienky a predpoklady na fyzický, psychycký a duševný rozvoj osobnosti detí a mládeže,
   * zabezpečovať všestranné a materiálne podmienky pre účasť členov na telovýchovných, športových a turistických činnostiach ( tréningy, súťaže, turnaje a pod.) , na spoločenských, kultúrnych a iných verejnoprospešných podujatiach,
   * vytváranie širokých možnosti užívania športovísk – vlastných alebo tých, ktoré má právo užívať,
   * budovať, prevádzkovať a udržiavať telovýchovné a iné zariadenia, ktoré užíva,
   * uskutočnovať a a organizovať cesty do zahraničia za účelom tréningu alebo účasti členov klubu na súťažiach,
   * organizovať športové súťaže miestneho charakteru, vývijať vlastnú propagačnú činnosť a napomáhať ekonomickému rozvoju klubu,
   * hájiť záujmy svojich členov navonok a za týmto účelom spolupracovať so samosprávnymi orgánmi, štátnymi inštitúciami, a ostatnými organizáciami (napr. športové zväzy, ostatné športové kluby, obce, mestá a pod.),
   * získavať prostriedky na svoju činnosť formou darov, príspevkov, grantov, dotácií zmlúv o reklame a pod.,
   * dbať na vzdelávanie, bezpečnosť a zdravie členov tohto klubu,
   * viesť svojich členov  k dodržiavaniu základných etických pravidiel,
   * prihlasovať svojich členov k účasti na športových súťažiach, turnajoch a stretnutiach, alebo ich z nich odvolávať.

Článok  3  
**Členstvo v klube**

* + Členstvo v klube je dobrovoľné a neprevoditeľné na inú osobu.

1. **Vznik členstva:** 
   * členom klubu sa môže stať fyzická osoba, ktorá súhlasí so stanovami klubu. Maloletí ( do 15. roku života ) sa môžu stať členom klubu iba na základe písomnej prihlášky podpísanej ich zákonnými zástupcami,
   * u zakladajúcich členov vzniká členstvo dňom registrácie spoločnosti,
   * u ostatných členov vzniká členstvo podaním písomnej prihlášky,
   * členstvo nadobúda platnosť po zaplatení členských príspevkov a obdržaní členského preukazu. Člen klubu sa musí preukázať platným členským preukazom,
   * o prijatí za člena rozhoduje predsedníctvo klubu.
2. **Náležitosti prihlášky:** 
   * Prihláška musí byť podaná písomne na predpísanom klubovom tlačive, ktoré obsahuje:

Meno a priezvisko uchádzača,

Dátum narodenia,

Adresu trvalého a prechodného bydliska,

Prehlásenie žiadateľa, že pozná svoj zdravotný stav a že sa zaväzuje

dodržiavať stanovy,

Dátum a podpis žiadateľa o členstvo. U maloletých a nespôsobilých

doplnené podpisom prihlášky ich zákonnými zástupcami.

1. **Práva členov:**
   * podieľať sa na činnosti klubu a využívať k tomu jeho zariadenia, alebo zariadenia, ktoré má v nájme,
   * zúčastnovať sa telovýchovných aktivít organizovaných klubom,
   * využívať všetky výhody člena klubu ktoré tento zabezpečuje,
   * riadni členovia majú právo voliť, ak dosiahli v deň volieb 18 rokov,
   * predkladať návrhy na zlepšenie činnosti klubu, vznášať pripomienky a otázky na orgány klubu a byť o ich  vybavení informovaný.
2. **Povinnosti členov:**
   * dodržiavať stanovy klubu,
   * starať sa o majetok klubu a chrániť ho,
   * pomáhať pri plnení cieľov klubu a aktívne sa podieľať na jeho práci,
   * riadne a včas platiť členské príspevky, a iné schválené poplatky klubu,
   * nahradiť škodu na majetku klubu, ktorú spôsobil,
   * vystupovať v duchu morálnych zásad, dbať o dobré meno klubu a neužívať návykové látky (cigarety, alcohol, drogy a iné), čo vedie k zrušeniu členstva v klube.
3. **Zánik členstva:**
   * na základe oznámenia,
   * smrťou člena,
   * zánikom klubu,
   * vyškrtnutím z dôvodu nečinnosti,
   * vylúčením, ak člen opätovne a napriek výstrahe porušuje členské povinnosti, alebo z iných závažných dôvodov. O vylúčení rozhoduje príslušný organ v stanovách.

Článok 4

**Orgány klubu**

Orgánmi klubu sú:

1. valné zhromaždenie,
2. predsedníctvo ,
3. štatutárny orgán.

**Valné zhromaždenie**

1. Valné zhromaždenie je najvyšším orgánom klubu a je utvorené zo všetkých členov klubu. Hlas rozhodujúci na valnom zhromaždení majú všetci riadni členovia klubu po dovŕšení osemnásteho roku života.
2. Valné zhromaždenie je uznášaniaschopné pri nadpolovičnej účasti prítomných členov. Na prijatie rozhodnutia na Valnom zhromaždení je potrebný nadpolovičný počet hlasov prítomných riadnych členov klubu.
3. Valné zhromaždenie najmä:
   * schvaľuje stanovy klubu, ich zmeny a doplnky,
   * volí a odvoláva predsedu a členov predsedníctva,
   * prerokúva a schvaľuje rozpočet,
   * prerokúva a schvaľuje členské poplatky,
   * prerokúva a schvaľuje zrušenie a zánik klubu.
4. Zasadnutie valného zhromaždenia zvoláva predsedníctvo podľa potreby, najmenej jedenkrát do roka.

**Predsedníctvo**

1. Predsedníctvo je výkonným orgánom klubu, ktorý je za svoju činnosť zodpovedné valnému zhromaždeniu. Riadi činnosť klubu v období medzi zasadnutiami valného zhromaždenia.
2. Predsedníctvo má 3 členov - predsedu, podpredsedu a hospodára.
3. Predsedníctvo najmä:
   * riadi a zabezpečuje činnosť klubu,
   * vedie účtovníctvo klubu,
   * zvoláva a obsahovo pripravuje rokovania valného zhromaždenia,
   * vypracúva správu o činnosti a hospodárení klubu,
   * rozhoduje o prijatí a vylúčení člena klubu,
   * uzatvára pracovno-právne vzťahy a dojednáva písomné právne úkony v prospech klubu,
   * vypracúva plán činnosti klubu.
4. Predseda zvoláva a riadi zasadnutia Valného zhromaždenia a Predsedníctva.
5. Volebné obdobie predsedníctva je dvojročné.

**Štatutárny orgán**

1. Štatutárnym orgánom klubu je predseda ktorý ho zastupuje navonok. V prípade neprítomnosti predsedu, zastupuje klub podpredseda. Podpisovať právne úkony v prospech klubu môže aj podpredseda.

Článok 5

**Majetok a hospodárenie**

1. Majetok klubu tvoria finančný majetok, hmotný a nehmotný majetok, pohľadávky a iné majetkové práva.
2. Zdrojom majetku sú:
   * príspevky a členské poplatky od členov klubu,
   * príjmy zo športovej, turistickej a inej verejnoprospešnej činnosti klubu,
   * príjmy z reklám,
   * príjmy z prenájmu vlastného majetku,
   * príjmy z predaja práv klubu,
   * príjmy z vkladov, účtov a výnosy z cenných papierov,
   * dotácie, granty, dary, sponzorské príspevky od fyzických a právnických osôb.

Článok 6

**Zánik klubu**

1. Klub zaniká dobrovoľným rozpustením alebo zlúčením s iným združením.
2. Ak zaniká klub rozpustením, likvidáciu a majetkové vysporiadanie vykoná ako likvidátor predseda klubu.

Článok 7

**Záverečné ustanovenia**

1. Tieto stanovy schválil prípravný výbor Snowboardového klubu SNOWSTARS dňa 6.1.2014 a týmto dňom nadobúdajú platnosť. Účinnosť nadobúdajú dňom ich registrácie na Ministerstve vnútra SR.
2. Zmeny a dodatky týchto stanovy nadobúdajú platnosť a účinnosť dňom ich schválenia

valným zhromaždením.

1. Právne vzťahy týmito stanovami neupravené sa riadia všeobecne záväznými právnymi

predpismi.

1. Klub si v prípade potreby môže vytvoriť ešte ďalšie orgány.
2. Orgány klubu pre svoju činnosť môžu vydávať ďalšie organizačné predpisy.